**ŠIAULIŲ LOPŠELIO-DARŽELIO „ŽIBURĖLIS“**

**DIREKTORĖS OLIMPIJOS KRINCIENĖS**

**2020 METŲ VEIKLOS ATASKAITA**

2021-01-20 Nr. SR-25

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |
| --- | --- | --- |
| **2020-ųjų metų strateginio veiklos plano tikslas, uždaviniai, priemonės** | **Siekiniai (rezultato vertinimo, produkto kriterijaus pavadinimas ir mato vienetas)** | **Siekinių įgyvendinimo faktas** |
| **1.Ikimokyklinio ir priešmokyklinio ugdymo poreikių tenkinimas.** | | |
| * 1. **Vykdyti ikimokyklinį ir priešmokyklinį ugdymą.** | | |
| 1.1.1. Ikimokyklinio ir priešmokyklinio ugdymo programų vykdymas | Grupių sk. 8  Vaikų sk. 150 | Grupių sk. 8  Vaikų sk. 144 |
| 1.1.2. Ugdymo priemonių ikimokykliniam ir priešmokykliniam ugdymui įsigijimas | Atnaujinta priemonių 15 (%). | Atnaujinta 4 proc. priemonių (nuo bendro priemonių sk.). |
| 1.1.3.Tiriamosios, kūrybinės gamtamokslinės. Technologinės (STEAM) srities veiklų įgyvendinimas | Parengtų projektų sk. 2 | Įgyvendinta 20 STEAM srities veiklų įvairiose amžiaus grupėse. Suorganizuota Šiaulių m. švietimo įstaigų priešmokyklinių grupių ugdytinių konferencija „Mano STEAM eksperimentas“. |
| 1.1.4. Socialinių įgūdžių, socialinių - emocinių kompetencijų ugdymo programų įgyvendinimas | Vykdomų programų sk. 2 | Socialinių įgūdžių programą baigė 40 ugdytinių. Socialinių – emocinių kompetencijų ugdymo programoje dalyvavo 20 ugdytinių. |
| 1.1.5. Neformaliojo vaikų švietimo teikėjų programų įgyvendinimas | Būrelių skaičius 3 | Pasirašytos 3 bendradarbiavimo sutartys su UAB „Kalba .LT“, VŠĮ futbolo akademija „Šiauliai“, kabineto patalpų nuomos sutartis šaškių užsiėmimams organizuoti. |
| **1.2. Tobulinti pedagogų kompetenciją.** | | |
| 1.2.1. Pedagogų kvalifikacijos plano įgyvendinimas | Pedagogų sk. 18 | Įgyvendinta 2020 m. pedagogų kvalifikacijos tobulinimo programa. Patobulintos bendruomenės kompetencijos ir kvalifikacija 100%.  2 pedagogai baigė studijas Šiaulių universiteto Tęstinių studijų institute ir įgijo ikimokyklinio ugdymo auklėtojo kvalifikaciją. |
| 1.2.2. Aukštesnės kvalifikacinės kategorijos įgijimas | Atestuotų pedagogų sk. 1 | 1 pedagogas įgijo aukštesnę kvalifikacinę kategoriją. |
| **2. Lopšelio - darželio materialinės ir techninės bazės stiprinimas.** | | |
| **2.1. Gerinti lopšelio - darželio "Žiburėlis" higienines sąlygas.** | | |
| 2.2.1. Grindų dangos laiptinėse atnaujinimas | Laiptinių sk.1 | Laiptinės grindų danga dėl lėšų trūkumo neatnaujinta. |
| 2.2.2. Grupių patalpų remontas | Atnaujintų patalpų sk. 1 | Atnaujintos 2 grupių patalpos. |
| 2.2.3. Minkšto inventoriaus atnaujinimas | Inventoriaus sk. 20 | Nupirkta 20 vnt. minkšto inventoriaus. |
| 2.2.4. Durų atnaujinimas | Durų sk.10 | Dėl lėšų trūkumo durys neatnaujintos. |
| 2.2.5. Sporto salės patalpų atnaujinimas | Patalpų sk. 1 | Atnaujinta sporto salės patalpa. |
| **2.3. Modernizuoti ir atnaujinti lopšelio - darželio ugdymo bazę.** | | |
| 2.3.1. Inovatyvių priemonių įsigijimas | Priemonių sk. 2 | Įsigytas nešiojamas kompiuteris ir edukacinė bitė „Blue Bot“. |
| 2.3.2. Smėliadėžių įsigijimas | Smėliadėžių sk. 2 | Nupirkta 1 smėliadėžė. |
| **2020 m. veiklos plano įgyvendinimo analizė:**  1.Įgyvendinant ikimokyklinio ir priešmokyklinio ugdymo programas pasiekti teigiami pokyčiai:  1.1. Vykdyta Ikimokyklinio ugdymo programa ‚Žiburiukas“ ir Bendroji priešmokyklinio ugdymo(si) programa. Į šias programas integruotos socialinių įgūdžių programa „Zipio draugai“, sveikatos saugojimo ir stiprinimo programa „Sveikatos šaltinėlis“. „Pelėdžiukų“ gr. tęsiamas socialinio emocinio ugdymo programos „Kimočiai“ įgyvendinimas. „Žirniukų“ gr. programa „Kimočiai“ pradėta įgyvendinti.  1.2. Lopšelis – darželis ‚Žiburėlis“ tapo STEAM tinklo mokykla. Sukūrė savo STEM mokyklos profilį STEM mokyklos ženklo portale „STEM School Label“ ir dalijasi gerąja patirtimi. 2 mokyklos praktikos pavyzdžiai pažintinė tiriamoji veikla „Spalvos“ ir inžinerinė veikla „Didžiosios statybos“ yra paskelbti mokyklos praktikos pavyzdžių galerijoje.  1.3.Vykdytas ilgalaikis sveikos gyvensenos ugdymo projektas „Sveikatiada“, kuris suteikė vaikams žinių ir praktinių įgūdžių apie sveiką mitybą ir fizinį aktyvumą.  1.4. Įgyvendinamas socialinių kompetencijų ugdymo modelis (SKU), parengtas ir įgyvendintas pažintinės veiklos priemonių planas, suorganizuotos pažintinės veiklos ugdytiniams. Šiaulių miesto gimnazijų ir progimnazijų mokiniai dalyvauja profesinio veiklinimo veiklose, talkina užsiėmimų, renginių metu.  1.5. Grupėse parengti ir įgyvendinti projektai „Raidės žaidžia, raidės šoka, jas visi vaikai išmoksta“, „Pasakų skrynelė“, „Viens, du, trys, keturi suskaičiuoki jei gali“, „Meškiukas Geo“ tobulinant sakytinę ir rašytinę kalbą, skaičiavimo ir matavimo bei problemų sprendimo ugdymo sritis.  1.6. Lopšelio – darželio mažieji sportininkai dalyvavo „Lietuvos mažųjų žaidynėse“.  1.7. Iš dalies įgyvendintas renginių planas: organizuotos tradicinės kalendorinės šventės, suorganizuotos Respublikinė ikimokyklinio ir priešmokyklinio ugdymo įstaigų pedagogų virtuali fotografijų paroda „Originaliausia darbo vieta“ (dalyvavo 83), Šiaulių miesto švietimo įstaigų priešmokyklinio ugdymo grupių interaktyvi konferencija „Mano STEAM eksperimentas“ (dalyvavo 10 įstaigų). Parengtas ir pasidalintas su dalyviais „STEAM eksperimentų“ katalogas.  1.8. Patobulinta kasdieninės ugdomosios veikos planavimo forma, orientuota į vaiko asmenybės ūgtelėjimą, daromus pasiekimus. Sukurtos nuotolinio ugdymo planavimo formos.  1.9. Sukurtos ir direktoriaus įsakymu patvirtintos priešmokyklinio amžiaus vaikų pasiekimų vertinimo formos tėvams.  1.10. Įgyvendinta „Pozityvių santykių ir bendradarbiavimo aplinkos stiprinimo ikimokyklinėje ugdymo įstaigoje programa“. Suorganizuoti mokymai VGK nariams „VGK – komanda gebanti užtikrinti kiekvieno vaiko gerovę“, pedagogams „Sėkmingas auklėtojas“.  1.11. 20 ugdytinių dalyvavo draugiškoje SEU olimpiadoje „Dramblys“.  1.12. Lietuvos Respublikos sveikatos apsaugos ministerijos, Lietuvos Respublikos švietimo, mokslo ir sporto ministerijos, Sveikatos mokymo ir ligų prevencijos centro, Lietuvos mokinių neformaliojo švietimo centro kvietimu 2020 m. prisijungta prie iniciatyvos „Aktyviai, draugiškai, sveikai“ ir vykdytos šios iniciatyvos veiklas.  1.13. Įstaigos bendruomenė dalyvavo pozityvumą ir gerą nuotaiką skleidžiančiame šokio viruse „Jerusalema šokio ritmu“. Apie šią bendruomenės veiklą buvo rodoma LNK laidoje „Labas vakaras, Lietuva“.  1.14. Prisijungta prie LFF projekto „Futboliukas“.  1.15. Įgyvendinti respublikiniai projektai „Ruduo kišenėje“, „Juoda – balta, eTwinning projektai „Rieda rudens traukinys“, „STEAM ugdymas ir jo taikymas ikimokyklinio amžiaus vaikų kasdieninėje veikloje“, „Ką rudens gėrybės slepia“, „Halloween pumpkin cousin“, „Matematika ir ruduo“, „Skaičių miestas“, „Ieškokime, įžiebkime , nešiokime šilumą ir šviesą“, „Future will come with stem“, „Mano, tavo, mūsų advento kalendorius“, „Žiemos pasaka“, „Advento kalendorius“, „Miestas mano akimis“.  2. Siekiant gerinti vaikų ugdymo kokybę bendruomenė tobulino kompetencijas ir kėlė kvalifikaciją:  2.1. 2020 m. 1 pedagogas įgijo mokytojo metodininko kvalifikacinę kategoriją. Dalyvauta 71 kvalifikacijos renginyje, vidutiniškai po 4 d. kiekvienam pedagogui.  2.2. Vykdant gerosios patirties sklaidą pristatyta Respublikinėje metodinių priemonių mugėje „Socialinių emocinių kompetencijų ugdymas“ metodinė priemonė „ Kur keliauja jausmai“.  3.Sudarant palankias sąlygas vaikų ugdymui(si) pasiekti teigiami pokyčiai:  3.1.Siekiant sudaryti sveikas ir saugias ugdymo(si) sąlygas atnaujintos sporto salės patalpos.  3.2. Vaikų kūrybiniams ir fiziniams gebėjimams ugdytis lauko erdvėse nupirkta 1 smėliadėžė ir 1 lauko įrenginys.  3.3. Vaikų pažintiniams gebėjimams plėtoti lauke įrengta tyrinėjimų erdvė „Vabzdžių viešbutis“. | | |

**II SKYRIUS**

**2020 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| **Asmenybės ūgtis**  1.1.Gerinti ikimokyklinio ir priešmokyklinio amžiaus vaikų pasiekimus. | 1.1.1.Pagerinti lopšelį-darželį lankančių ikimokyklinio amžiaus vaikų pasiekimai sakytinės, rašytinės kalbos, skaičiavimo ir matavimo bei problemų sprendimo ugdymo srityse.  1.1.2.Laiku pastebėti ir nustatyti ugdymo(si) sunkumai, psichologinės ir socialinės pagalbos poreikis, teikiama reikiama pagalba. | 1.1.1.1. 10 % aukštesni įstaigos vaikų pasiekimai sakytinės, rašytinės kalbos, skaičiavimo ir matavimo bei problemų sprendimo ugdymo srityse.  1.1.1.2. Kiekvienoje grupėje parengtas ir įgyvendintas projektas sakytinės, rašytinės kalbos, skaičiavimo ir matavimo bei problemų sprendimo ugdymo srityse.  1.1.1.3 Metodinėje grupėje pristatyta 10 pedagogų pagamintų priemonių vaikų sakytinės, rašytinės kalbos, skaičiavimo ir matavimo bei problemų sprendimo sritims ugdyti.  1.1.1.4.Patobulintas ugdomosios veiklos planavimas orientuotas į vaiko asmenybės ūgtį, įgyjamus pasiekimus daromą pažangą.  1.1.1.5. Patobulintos vaikų pasiekimų vertinimo formos tėvams priešmokyklinėse grupėse.  1.1.2.1. 100 proc. dirbančių specialistų dalyvauja vaikų pasiekimų vertinime.  1.1.2.2. Parengti individualios pagalbos planai 10 proc. ugdytinių.  1.1.2.3. 100 proc. ugdytinių, kuriems nustatyti specialieji ugdymosi poreikiai, teikiama logopedo, socialinio pedagogo pagalba. | 1.1.1.1.1. Ikimokyklinio amžiaus vaikų pasiekimų vidurkis sakytinės kalbos srityje siekia 4,6 balo (padidėjo 27 %); rašytinės kalbos srityje – 4,6 balo (padidėjo 31%); skaičiavimo ir matavimo srityje – 4.4 balo (padidėjo 22 %); problemų sprendimo srityje 4,4 balo (padidėjo 27 %) (pedagogų tarybos posėdžio 2020 m. gegužės 29 d. protokolas Nr. PT-2; vaikų pasiekimų vertinimo dokumentai).  Parengti ir įgyvendinti 4 projektai tobulinant sakytinę ir rašytinę kalbą, skaičiavimo ir matavimo bei problemų sprendimo sritis (pedagogų tarybos posėdžio 2020 m. gegužės mėn. 29 d. protokolas Nr. PT-2).  Pristatytos 36 metodinės priemonės sakytinės, rašytinės kalbos, skaičiavimo ir matavimo ir problemų sprendimo sritims ugdyti (metodinės grupės susirinkimo 2020 m. gegužės mėn. 29 d. protokolas Nr. MG-3).  Patobulintas ugdomosios veiklos planavimas ikimokyklinėse grupėse (metodinės grupės susirinkimo 2020 m. sausio mėn. 21 d. protokolas Nr. MG-1; direktoriaus 2020-01-21 įsakymas Nr. V-7).  Parengtos vaikų pasiekimų vertinimo formos tėvams priešmokyklinėse grupėse (pedagogų tarybos posėdžio 2020 m. gegužės mėn. 29 d. protokolas Nr. PT-2; direktoriaus 2020-05-29 įsakymas Nr. V-37).  100% dirbančių specialistų dalyvauja vaikų pasiekimų vertinime ( metodinės grupės susirinkimo 2020 m. rugsėjo 30 d. protokolas Nr. MG-4).  20 % ugdytinių parengti pagalbos vaikui planai (vaiko gerovės komisijos susirinkimo 2020 m. rugsėjo 28 d. protokolas Nr. VGK- 6).  100% ugdytinių, kuriems nustatyti specialieji ugdymosi poreikiai teikiama logopedo, socialinio pedagogo pagalba (vaiko gerovės komisijos susirinkimo 2020 m. rugsėjo 10 d. protokolas Nr. VGK- 5; švietimo pagalbos planai). |
| **Ugdymas(is)**  1.2. Gerinti ugdymo turinio kokybę plėtojant partnerystės ryšius ir pažangias bei inovatyvias praktikas. | 1.2.1. Edukacinių projektų, programų ir veiklų į ugdymo turinį integravimas.  1.2.2. Aktyvių metodų taikymas ugdymo procese.  1.2.3.SKU modelio įgyvendinimas. | 1.2.1.1. Projekto „Išmaniosios ir aktyviosios treniruotės linksmai“ veiklų įgyvendinimas su partneriais Šiaulių sporto gimnazija.  1.2.1.2. Suorganizuotos 4 mobiliosios veiklos lopšelio – darželio „Žirniukas“ edukacinėse erdvėse.  1.2.1.3. Suorganizuotas PUG ugdytinių ir tėvų Šaškių turnyras (2020 m. II ketv.).  1.2.1.4. 100 % įgyvendintos vaikų sveikatos saugojimo programoje “Sveikatos šaltinėlis” numatytos priemonės.  1.2.2.1. Prisijungta prie STEAM mokyklų tinklo (2020 m. I ketv.)  1.2.2.2. Parengtas ir įgyvendintas 100 proc. STEAM veiksmų planas.  1.2.2.3. 30 proc. STEAM plano veiklų įgyvendintos naujai įrengtoje „Tyrinėjimų laboratorijoje“ (2020 m. II- III ketv.).  1.2.3.1. SKU kalendoriuje užfiksuotos 7 socialinės veiklos, kurios vykdomos kartu su socialiniais partneriais. | Įgyvendintos projekto „Išmaniosios ir aktyviosios treniruotės linksmai“ veiklos (bendradarbiavimo sutartis su Šiaulių sporto gimnazija 2019 m. spalio mėn. 3 d. Nr. BS-19)  Suorganizuota 1 virtuali veikla su lopšelio – darželio ‚Žirniukas“ ugdytiniais (metodinės grupės susirinkimo 2020 m. rugsėjo mėn. 30 d. protokolas Nr. MG-4).  Neįgyvendintas.  100 % įgyvendintos vaikų sveikatos saugojimo programoje “Sveikatos šaltinėlis” numatytos priemonės.  2020 m. sausio mėn. įstaiga tapo STEAM tinklo mokykla  <https://duomenys.ugdome.lt/?/tinklai/steam/med=38/682> .  Parengtas ir įgyvendintas STEAM veiksmų planas (pedagogų tarybos posėdžio 2020 m. gruodžio mėn.. 21 d. protokolas Nr. PT-4; direktoriaus 2020-05-20 įsakymas Nr. V-34).  30 %STEAM veiklų įgyvendinta tyrinėjimų erdvėje „Vabzdžių viešbutis“. Informacija apie STEAM veiklas talpinama tinklalapyje [www.ziburelis.tavodarzelis.lt](http://www.ziburelis.tavodarzelis.lt)  Neįgyvendinta.  Priemonė perkelta į 2021 m.. |
| **Ugdymo(si) aplinka**  1.3. Modernizuoti ugdymo(si) aplinkas. | 1.3.1. Atnaujintos lauko edukacinės erdvės.  1.3.2. Atnaujintos vidaus edukacinės erdvės.  1.3.3 Užtikrinami HN reikalavimai. | 1.3.1.1. Sudaryta darbo grupė lauko edukacinių erdvių įvertinimui, parengtas priemonių planas (2020 m. II ketv.).  1.3.1.2. Įkurta 1 nauja erdvė vaikų tiriamajai veiklai (2020 m. II ketv.).  1.3.1.3. Įsigyta 30 proc. STEAM veikloms atlikti reikalingų priemonių.  1.3.2.1. Suremontuotos sporto salės patalpos.  1.3.3.1. Pakeista I aukšto koridoriaus danga (2020 m. I ketv.). | Parengtas ir įgyvendintas iš dalies edukacinių erdvių tobulinimo planas (pedagogų tarybos posėdžio 2020 m. gegužės mėn. 29 d. protokolas Nr. PT-2; direktoriaus 2020-05-29 įsakymas Nr. V-36).  Įgyvendinta. Įkurta tyrinėjimų erdvė „Vabzdžių viešbutis‘.  Įsigyta 30 % STEAM veikloms atlikti reikalingų priemonių.  Įgyvendinta.  Įgyvendinta. |
| **Lyderystė ir vadyba**  1.4. Užtikrinti pedagogų nuolatinį kvalifikacijos tobulinimą(si). | 1.4.1. Patobulintos pedagogų kompetencijos vaikų sveikatos stiprinimo klausimais.  1.4.2. Sustiprės pozityvūs santykiai ir bendradarbiavimo aplinka darželyje. | 1.4.1.1. 3 proc. pedagogų tobulins kompetenciją vaikų sveikatos stiprinimo klausimais.  1.4.1.2. 3 proc. pedagogų įgytas žinias vaikų sveikatos stiprinimo klausimais integruos į ugdymą(si), siekdami pagerinti ugdymo(si) efektyvumą.  1.4.1.3. Ne mažiau kaip 5 proc. pedagogų vykdys gerosios patirties sklaidą.  1.4.2.1. Įgyvendinta „Pozityvių santykių ir bendradarbiavimo aplinkos stiprinimo ikimokyklinėje įstaigoje“ programa (partneriai Šiaulių m. Pedagoginė psichologinė tarnyba). | 88 % pedagogų patobulino kompetenciją vaikų sveikatos stiprinimo klausimais.  88 % pedagogų įgytas žinias integruoja į ugdymą.  10 % pedagogų vykdė gerosios patirties sklaidą.  Įgyvendinta „Pozityvių santykių ir bendradarbiavimo aplinkos stiprinimo ikimokyklinėje ugdymo įstaigoje programa“ (vaiko gerovės komisijos susirinkimo 2020 m. sausio mėn. 24 d. protokolas Nr. VGK- 1). |

1. **Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. SKU kalendoriuje užfiksuotos 7 socialinės veiklos, kurios vykdomos kartu su socialiniais partneriais. | Užduotis įvykdyta iš dalies. Dėl paskelbtos ekstremalios situacijos šalyje, užduotis perkelta į 2021 m. |
| 2.2. Suorganizuotas PUG ugdytinių ir tėvų Šaškių turnyras (2020 m. II ketv.). | Užduotis neįvykdyta dėl ekstremalios situacijos šalyje. |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Organizuoti ugdymo procesą nuotoliniu būdu. | Tęsiamas ikimokyklinis ir priešmokyklinis ugdymo įgyvendinimas sinchroniniu ir asinchroniniu būdu. Užtikrinama pagalba specialiuosius ugdymo(si) poreikius turintiems vaikams. Parengtas ir direktoriaus 2020-03-13 įsakymu Nr. V-15 patvirtintas tvarkos aprašas „Dėl l/d „Žiburėlis“ nuotolinio darbo“. |
| 3.2. Organizuoto mokinių nemokamą maitinimą ekstremalios situacijos, ekstremaliojo įvykio ir (ar) karantino metu. | Užtikrinamas aprūpinimas maisto produktais nemokamą maitinimą gaunantiems vaikams. Direktoriaus 2020-03-20 įsakymas Nr. V-20 „Dėl vaikų nemokamo maitinimo organizavimo“. |
| 3.3. Atnaujinti vandentiekio ir nuotėkų magistralinį vamzdyną. | Investicinio projekto lėšomis 100% atliktas vandentiekio ir nuotėkų magistralinio vamzdyno atnaujinimas. Užtikrinta saugi ir sveika aplinka bendruomenei. |
| 3.4. Modernizuoti lauko žaidimų aikšteles. | Nupirktas 1 sertifikuotas lauko įrenginys. Sudarytos sąlygos vaikų fiziniams gebėjimams ugdyti. |
| 3.5. Dalyvauti Lietuvos futbolo federacijos paramos projekte „Futboliukas“. | Lopšelis – darželis dalyvavo Lietuvos futbolo federacijos projekte „Futboliukas“. Gauta 55 vnt. priemonių. Praturtinta ugdymo aplinka. |
| 3.6. Plėtoti socialinių partnerių tinklą. | Pasirašyta bendradarbiavimo sutartis su Lietuvos teniso sąjunga. Į ugdymo programas integruojami teniso užsiėmimai. Praturtinta ugdymo aplinka priemonėmis (19 vnt.). |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| – | – | – | – |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4x |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4x |
| 5.3. Lyderystės ir vadovavimo efektyvumas | 1□ 2□ 3x 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4x |
| 5.5. Bendras įvertinimas (pažymimas vidurkis) | 1□ 2□ 3□ 4x |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai X |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Švietimo įstaigos finansinės – ūkinės veiklos valdymas. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. 2021 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| **Asmenybės ūgtis**  8.1. Pagerinti ikimokyklinio ir priešmokyklinio amžiaus vaikų pasiekimus. | 8.1.1. Pagerinti vaikų pasiekimai sakytinės kalbos, skaičiavimo ir matavimo ugdymo srityse.  8.1.2. Pasitelkti socialiniai partneriai vaikų pasiekimams gerinti.  8.1.3. Nustatyti ugdymo(si) sunkumai, psichologinės ir socialinės pagalbos poreikis, teikiama reikiama pagalba. | 8.1.1.1. Ikimokyklinio amžiaus vaikų pasiekimų vidurkis sakytinės kalbos, skaičiavimo ir matavimo ugdymo srityse siekia 3,6 balo.  8.1.1.2. Parengti ir įgyvendinami projektai vaikų sakytinės kalbos ir skaičiavimo ir matavimo ugdymo sričių gebėjimams tobulinti (II,III ketv.).  8.1.1.3. 100 % šeimų (bent vienas iš tėvų) dalyvavo vaikų pasiekimų vertinime: individualiai aptarti vaikų pasiekimų vertinimo rezultatai (II, III ketv.).  8.1.1.4. Parengtas ir įgyvendintas 90% STEAM veiksmų planas. Integruotos STEAM veiklos į ugdymo procesą (2021 m.).  8.1.2.1.Organizuotos ne mažiau kaip 2 veiklos su socialiniais partneriais įgyvendinant SKU modelį, kurios užfiksuotos SKU modelio informacinėje sistemoje (2021 m.).  8.1.2.2. Organizuotos ne mažiau kaip 3 veiklos išorinėse edukacinėse erdvėse (II,III ketv.).  8.1.3.1. Logopedo pagalba teikiama 100% ugdytinų, kuriems atliktas PPT vertinimas (2021 m.).  8.1.3.2*.* 100 % ugdytinių teikiama PPT paskirta ir VGK rekomenduota socialinio pedagogo pagalba (2021 m.).  8.1.3.3. Pritaikytas ugdymo turinys rengiant pagalbos vaikui planus. Paskirtas koordinatorius, nustatytas periodiškumas rezultatams aptarti. Parengti ir įgyvendinti 90 % pagalbos vaikui planai (2021 m.). |
| **Ugdyma(sis)**  8.2. Sudaryti sąlygas ugdymo turinio įvairovei. | 8.2.1. Vaikų fizinės sveikatos stiprinimas, emocinio – psichologinio saugumo užtikrinimas.  8.2.2. Lauko edukacinių erdvių išnaudojimas ugdymo procese.  8.2.3. Virtualių edukacinių erdvių panaudojimas ugdymo procese. | 8.2.1.1. Į ugdymo turinį integruojama sveikatos saugojimo ir stiprinimo programa „Sveikatos šaltinėlis“ (2021 m.).  8.2.1.2. Socialinių įgūdžių ugdymo ir socialinio emocinio ugdymo programose „Zipio draugai“ ir „Kimochi“ dalyvavo ne mažiau kaip 40 % ugdytinių. (2021 m.).  8.2.1.3. Dalyvauta Lietuvos mažųjų žaidynių projekte „Mažasis olimpietis“ (I, II ketv.).  8.2.1.4. Įvykdyti arba įgyvendinti ne mažiau kaip du socialinio emocinio ugdymo ir sveikos gyvensenos ugdymo projektai („Draugauju su drambliu“ ir „Sveikatiada), (2021 m.).  8.2.2.1. Suorganizuotos ne mažiau kaip 6 ugdomosios veiklos lauko erdvėse (II, III ketv.).  8.2.2.2. Kūrybinės raiškos projekto „STEAM rudenį“ įgyvendinimas (IV ketv.).  8.2.3.1. Suorganizuota virtuali STEAM veiklų ugdytinių konferencija su socialiniais partneriais „Vaikai vaikams“ (II ketv.). |
| **Ugdymo(si) aplinka**  8.3. Kurti dinamišką,  atvirą ir funkcionalią ugdymo (si) aplinką. | 8.3.1.Lauko edukacinių erdvių atnaujinimas.  8.3.2. Vidaus edukacinių erdvių atnaujinimas.  8.3.4. Išplėtotas IKT naudojimas ugdymo proceso organizavimui. | 8.3.1.1. Įrengta ir naudojama STEAM tyrinėjimų erdvė (II ketv.).  8.3.1.2. Įrengta ir naudojama emocinio ugdymo erdvė „Emocijų pievelė“ (II ketv.). 8.3.2.1. Įrengtos ir naudojamos STEAM kūrybinės erdvės 2 grupėse (III ketv.).  8.3.4.1. Atlikta IKT naudojimo ugdymo procese analizė (II ketv.).  8.3.4.2. Organizuotas 1 kvalifikacijos kėlimo renginys, kuriame pedagogai pasidalijo IT naudojimo patirtimi (III ketv.).  8.3.4.3. Įsigyta ne mažiau kaip 1 interaktyvi priemonė (IV ketv.). |
| **Lyderystė ir vadyba**  8.4. Tobulinti pedagogų informacinių technologijų, profesines ir asmenines kompetencijas. | 8.4.1. Patobulintos įstaigos pedagogų STEAM srities, vaikų sveikatos stiprinimo ir socialinio emocinio ugdymo kompetencijos. | 8.4.1.1. Ne mažiau kaip 20 % pedagogų kėlė kvalifikaciją STEAM srityje (2021 m.).  8.4.1.2. Ne mažiau kaip 20 % pedagogų kėlė kvalifikaciją vaikų sveikatos stiprinimo ir socialinio emocinio ugdymo klausimais (2021 m.). |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Žmogiškieji faktoriai (nedarbingumas, darbuotojų kaita). |
| 9.2. Ekstremalioji situacija (karantinas) šalyje. |

Savivaldybės administracijos Žmonių gerovės ir ugdymo departamento Švietimo skyriaus siūlymas:

**Pritarti 2021 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Lopšelio-darželio direktorės Olimpijos Krincienės 2020 m. veiklos ataskaitoje numatytos užduotys įvykdytos. Įgyvendintos STEAM veiklos įvairiose amžiaus grupėse. Į ugdymą integruotos socialinių ir emocinių įgūdžių ugdymo programos. Įsigytos inovatyvios priemonės. Papildomai įvykdytos neplanuotos užduotys: organizuotas ugdymo procesas nuotoliniu būdu ir mokinių nemokamas maitinimas karantino metu. Direktorės veikla kryptinga, tikslingai nustatytos prioritetinės sritys, finansiniai ištekliai valdomi tinkamai ir skaidriai. Lopšelio-darželio “Žiburėlis” direktorės Olimpijos Krincienės 2020 metų veiklos ataskaitą siūloma vertinti labai gerai (darželio tarybos 2021-01-27 protokolas Nr. DT-1).

Lopšelio – darželio tarybos pirmininkė \_\_\_\_\_\_\_\_\_ Vidmantė Žegunienė 2021-01-27

(parašas)

**11. Įvertinimas, jo pagrindimas ir siūlymai:**

Šiaulių lopšelio-darželio „Žiburėlis“ direktorės Olimpijos Krincienės 2020 metų veiklos užduotys įvykdytos ir viršyti kai kurie sutarti vertinimo rodikliai, pasiekta geresnių rezultatų, pagerinta įstaigos veikla: pagerinti įstaigos ugdytinių pasiekimai (sakytinė ir rašytinė kalba, problemų sprendimas, skaičiavimai ir matavimai, problemų sprendimas); vaikų pasiekimų ir pažangos vertinimo procese dalyvauja įstaigos pagalbos specialistai, tėvai; ugdymo(si) procese taikomos inovatyvios metodikos; išplėtotos vaikų sveikatos stiprinimo priemonės, socialinė įstaigos partnerystė; atnaujintos lauko ir vidaus edukacinės aplinkos. 2020 m. lopšelis-darželis „Žiburėlis“ tapo STEAM tinklo mokykla; parengtas ir įgyvendintas STEAM veiksmų planas.

Šiaulių miesto savivaldybės administracijos

Žmonių gerovės ir ugdymo departamento

Švietimo skyriaus vedėja \_\_\_\_\_\_\_\_\_ Edita Minkuvienė 2021-02-19

(parašas)

Savivaldybės meras \_\_\_\_\_\_\_\_\_ Artūras Visockas 2021-02-22

(parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių lopšelio-darželio „Žiburėlis“

direktorė \_\_\_\_\_\_\_\_\_ Olimpija Krincienė 2021-02-22

(parašas)